# ΕΛΛΗΝΙΚΗ ΔΗΜΟΚΡΑΤΙΑ

NOMOΣ ΒΟΙΩΤΙΑΣ

ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΟ ΔΙΑΥΓΕΙΑ

ΑΡΙΘΜ.ΠΡΩΤ: 17224

Λιβαδειά 7 / 9/2023

ΑΠΟΣΠΑΣΜΑ

Από το πρακτικό της αριθμ.2023-19ης ΚΑΤΕΠΕΙΓΟΥΣΑΣ ΔΙΑ ΠΕΡΙΦΟΡΑΣ Συνεδρίασης –

του Δημοτικού Συμβουλίου Λεβαδέων

**Αριθμός απόφασης 192**

**ΘΕΜΑ : Ορισμός καλλιτεχνικού Διευθυντή στο Δημοτικό Ωδείο Λιβαδειάς**

Στη Λιβαδειά σήμερα την 7η Σεπτεμβρίου 2023, ημέρα Πέμπτη και ώρα 15:00 μ.μ , συνήλθε σε κατεπείγουσα συνεδρίαση το Δημοτικό Συμβούλιο του Δήμου Λεβαδέων  **σύμφωνα με τις διατάξεις** της υπ΄αριθμ 488/2023 εγκυκλίου του ΥΠ.ΕΣ. (ΑΔΑ: 6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των Δήμων και ειδικότερα των διατάξεων του ν. 5013/2023 (Α΄12) (άρθρο 11) » ΜΕΡΟΣ Β΄ και ύστερα από την υπ΄αριθμ. 17123 /7-9-2023   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 33 δημοτικοί σύμβουλοι :

ΠΑΡΟΝΤΕΣ ΑΠΟΝΤΕΣ

|  |  |
| --- | --- |
|  | Καλογρηάς Αθανάσιος |
|  | Μητάς Αλέξανδρος |
|  | Τσεσμετζής Εμμανουήλ |
|  | Δήμου Ιωάννης |
|  | Αποστόλου Ιωάννης |
|  | Σάκκος Μάριος |
|  | Νταντούμη Ιωάννα |
|  | Καράβα Χρυσοβαλάντου Βασιλική (Βάλια) |
|  | Μερτζάνης Κων/νος |
|  | Γιαννακόπουλος Βρασίδας |
|  | Σαγιάννης Μιχαήλ |
|  | Πούλου Γιώτα |
|  | Τόλιας Δημήτριος |
|  | Πούλος Ευάγγελος |
|  | Γαλανός Κων/νος |
|  | Καπλάνης Κων/νος |
|  | Παπαϊωάννου Λουκάς |
|  | Φορτώσης Αθανάσιος |
|  | Καράλης Χρήστος |
|  | Τζουβάρας Νικόλαος |
|  | Κοτσικώνας Επαμεινώνδας |
|  | Αρκουμάνης Πέτρος |
|  | Μπράλιος Νικόλαος |
|  | Γερονικολού Λαμπρινή |
|  | Τσιφής Δημήτριος |
|  | Καλέα Ανδρονίκη |
|  | Αλεξίου Λουκάς |
|  | Καραμάνης Δημήτριος |
|  | Τουμαράς Βασίλειος |
|  | Πλιακοστάμος Κων/νος |
|  | Χέβα Αθανασία (Νάνσυ) |
|  | Σπυρόπουλος Δημοσθένης |
|  | Κατής Χαράλαμπος |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας .

Παρευρέθηκε για την τήρηση των πρακτικών της συνεδρίασης η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Η Πρόεδρος του Δημοτικού Συμβουλίου ενημέρωσε ότι το σώμα ότι με την 191/2023 Απόφασή του , ομόφωνα κρίθηκε το κατεπείγον της πρόσκλησης και η δια περιφοράς συνεδρίαση και κατά συνέπεια προχωρά στη συζήτηση του θεμάτων .

Εισηγούμενη το δεύτερο θέμα της ημερήσιας έθεσε υπόψη των μελών του Δημοτικού Συμβουλίου μέσω email *,*το υπ΄αριθμ. πρωτ17013/5-9-2023 έγγραφο της Δ/νσης Κοινωνικής Προστασίας Παιδείας και Δια Βίου μάθησης του Δήμου Λεβαδέων στο οποίο στο οποίο αναφέρονται:

**Αιτιολόγηση κατεπείγοντος**: Στα πλαίσια έναρξης της νέας σχολικής χρονιάς και για την εύρυθμη λειτουργία του Δημοτικού Ωδείου Λιβαδειάς , αναγνωρισμένου από το ΥΠ.ΠΟ. με την Απόφαση 39639/16-9-1993 ( ΦΕΚ 772/τΒ/4-10-1993), απαιτείται ο ορισμός Καλλιτεχνικού Διευθυντή σύμφωνα με τις διατάξεις του Β.Δ. 16/1966 “ περί ιδρύσεως ιδιωτικών μουσικών ιδρυμάτων “ (ΦΕΚ 7/Α/66) αρθρ. 2 παρ.1γ, αρθρ.14 παρ.1, αρθρ.18 παρ.1 και τα προσόντα του οποίου περιγράφονται στο άρθρο 15 παρ.1α.καθώς και στις διατάξεις του άρθρου 10 (παρ. 13α΄ )του Ν.3207/03 (ΦΕΚ 302/Α/24-12-2003).

Τις εν λόγω αρμοδιότητες ασκούσε ο κ. Γεώργιος Κοσμίδης με την 86 / 24-09-2021 απόφαση του Δημοτικού Συμβουλίου Δήμου Λεβαδέων.

Με την αριθμ.50/7838/26.04.2023 απόφαση του Δημάρχου Λεβαδέων έγινε αποδοχή της παραίτησής του ανωτέρω προκειμένου να θέσει υποψηφιότητα στις Βουλευτικές Εκλογές και λύθηκε η υπαλληλική του σχέση την 25.04.2023 (Γ΄1225).

Με την υπ.αριθμ.51861/12.07.2023 απόφαση της Αποκεντρωμένης Διοίκησης Θεσσαλίας - Στερεάς Ελλάδας εγκρίθηκε η αριθμ.89/13694/10.07.2023 απόφαση του Δημάρχου Λεβαδέων για αυτοδίκαιη επαναφορά στην υπηρεσία του Δήμου Λεβαδέων του Γεώργιου Κοσμίδη σε θέση ιδιωτικού δικαίου αορίστου χρόνου, κατηγορίας /κλάδου ΤΕ Αρχιμουσικών , με βαθμό Α΄, λόγω μη εκλογής του ως βουλευτή Βοιωτίας, όπως προκύπτει από τη μη συμπερίληψή του στους εκλεγέντες βουλευτές της Εκλογικής Περιφέρειας Βοιωτίας, σύμφωνα με την αριθμ.174/2023 απόφαση του Αρείου Πάγου, περί ανακήρυξης των εκλεγέντων βουλευτών του Κοινοβουλίου, μετά τις Βουλευτικές Εκλογές της 25ης Ιουνίου 2023.

Με την Αριθμ.Πρωτ.ΔΙΔΑΔ/Φ.18.33/2640/οικ.9409 / 31-05-2023 εγκύκλιο του Υπουργείου Εσωτερικών , αναφορικά με την εφαρμογή των διατάξεων του αρ.12 του ν.3231/2004, προκύπτει ότι η επάνοδος συντελείται αυτοδικαίως και αποσκοπεί στην επαγγελματική αποκατάσταση και επαναφορά των υποψήφιων βουλευτών που δεν εξελέγησαν, χωρίς να παρέχεται το δικαίωμα σ’ αυτούς να επανακτήσουν άλλες ιδιότητες ή αξιώματα που είχαν αποκτήσει και κατείχαν λόγω της δημοσιοϋπαλληλικής τους ιδιότητας προ της παραιτήσεως.

Ως εκ τούτου και για την απρόσκοπτη λειτουργία του Δημοτικού Ωδείου απαιτείται εκ νέου ο ορισμός από άτομο το οποίο θα έχει τα προσόντα όπως αυτά ορίζονται στις διατάξεις του άρθρου 10 (παρ. 13α΄ )του Ν.3207/03 (ΦΕΚ 302/Α/24-12-2003).

Σύμφωνα με τις ανωτέρω διατάξεις, ο Δ/ντής Μουσικού Εκπαιδευτικού Ιδρύματος (Ωδείου, Μουσικής Σχολής ή παρ/τος), πρέπει:

**α)** να είναι κάτοχος διπλώματος σύνθεσης ή πιάνου ή οργάνου συμφωνικής ορχήστρας ή κλασσικής κιθάρας ή μονωδίας και πτυχίου φυγής και να διαθέτει τουλάχιστον 10ετή διδακτική προϋπηρεσία στα ως άνω εκπαιδευτήρια ή

**β)** να είναι κάτοχος διπλώματος πιάνου ή οργάνου συμφωνικής ορχήστρας ή κλασσικής κιθάρας ή μονωδίας και να διαθέτει τουλάχιστον 10ετή καλλιτεχνική σταδιοδρομία η οποία αποδεικνύεται με παραστατικά στοιχεία που αφορούν ρεσιτάλ ή σύμπραξη με ορχήστρες ως σολίστ.

Οι τίτλοι σπουδών μπορούν να προέρχονται από το Κρατικό Ωδείο Θεσσαλονίκης ή αναγνωρισμένο Μουσικό Εκπαιδευτήριο της ημεδαπής ή Ανωτέρας ή Ανωτάτης Σχολής  χώρας κράτους μέλους της Ευρωπαϊκής Ένωσης ή Ανωτέρας ή Ανωτάτης Σχολής χώρας εκτός Ευρωπαϊκής Ένωσης με αναγνωρισμένη ισοτιμία.

Σας γνωρίζουμε ότι στο Δημοτικό Ωδείο και στη Φιλαρμονική Ορχήστρα Λιβαδειάς υπηρετούν οι κάτωθι υπάλληλοι κλάδου ΤΕ Μουσικών, οι οποίοι διαθέτουν τα παρακάτω τυπικά προσόντα, σύμφωνα με τους υπηρεσιακούς τους φακέλους:

- Γρισέλ Ταμάρα του Νικολάι : Δίπλωμα πιάνου.

- Κοντογιάννη Μαρίνα του Ιωάννη: Πτυχίο Αρμονίας.

- Σταμέλου Μαρία του Δημητρίου: Δίπλωμα σύνθεσης, Πτυχίο φούγκας, Πτυχίο Αντίστιξης, Πτυχίο ειδικής αρμονίας και πτυχίο κιθάρας.

- Κοσμίδης Γεώργιος του Κοσμά ΤΕ Αρχιμουσικός της Φιλαρμονικής Δήμου Λεβαδέων: Δίπλωμα Δ/νσης χορωδίας, δίπλωμα τρομπέτας, πτυχίο αρμονίας, δίπλωμα σύνθεσης, πτυχίο ενοργάνωσης, πτυχία αντίστιξης και πτυχίο φυγής.

Κατόπιν των ανωτέρω και λαμβάνοντας υπόψη τα προσόντα διορισμού όπως αυτά ορίζονται στις διατάξεις του άρθρου 10 (παρ. 13α΄ )του Ν.3207/03 (ΦΕΚ 302/Α/24-12-2003), προκύπτει ότι :

Τα τυπικά προσόντα για Kαλλιτεχνικό Διευθυντή έχουν οι κάτωθι:

1) Κοσμίδης Γεώργιος του Κοσμά ΤΕ Αρχιμουσικός της Φιλαρμονικής Δήμου Λεβαδέων.

2) Σταμέλου Μαρία του Δημητρίου ΤΕ Μουσικών

Σύμφωνα με τα παραπάνω καλείται το Δημοτικό Συμβούλιο :

Να ορίσει νέο Καλλιτεχνικό Διευθυντή στο Δημοτικό Ωδείο Λιβαδειάς σύμφωνα με τις διατάξεις του άρθρου 10 (παρ. 13α΄ )του Ν.3207/03 (ΦΕΚ 302/Α/24-12-2003).

Η πρόταση της Δημοτικής Αρχής είναι να ορισθεί στη θέση του καλλιτεχνικού διευθυντή η Σταμέλου Μαρία του Δημητρίου ΤΕ Μουσικών

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 και την παρ. 9 του άρθρου 266 του ν. 3852/2010 όπως ισχύει
* **τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»,
* **τις διατάξεις** της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας»
* **τις διατάξεις** της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)»ΜΕΡΟΣ Β΄
* τις **διατάξεις** του άρθρου 10 (παρ. 13α΄ )του Ν.3207/03 (ΦΕΚ 302/Α/24-12-2003),
* το υπ΄αριθμ. πρωτ17013/5-9-2023 έγγραφο της Δ/νσης Κοινωνικής Προστασίας Παιδείας και Δια Βίου μάθησης του Δήμου Λεβαδέων
* Την ψήφο των μελών όπως αυτή διατυπώθηκε και δηλώθηκε

ΑΠΟΦΑΣΙΖΕΙ ΟΜΟΦΩΝΑ

Ορίζει Καλλιτεχνικό Διευθυντή στο Δημοτικό Ωδείο Λιβαδειάς την κα . Σταμέλου Μαρία του Δημητρίου ΤΕ Μουσικών , διότι κατέχει τα από το νόμο προβλεπόμενα τυπικά προσόντα .

**Η απόφαση πήρε τον αριθμό 192**

**Η Πρόεδρος του Δ.Σ.**

**Καράβα Χρυσοβαλάντου Βασιλική (Βάλια)**

ΤΑ ΜΕΛΗ

|  |  |  |  |
| --- | --- | --- | --- |
|  |  |  | ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος | Λιβαδειά αυθημερόν |
| 2 |  | Μητάς Αλέξανδρος | Ο Δήμαρχος Λεβαδέων |
| 3 |  | Τσεσμετζής Εμμανουήλ |  |
| 4 |  | Δήμου Ιωάννης | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Αποστόλου Ιωάννης |  |
| 6 |  | Σάκκος Μάριος |  |
| 7 |  | Νταντούμη Ιωάννα |  |
| 8 |  | Μερτζάνης Κων/νος |  |
| 9 |  | Γιαννακόπουλος Βρασίδας |  |
| 10 |  | Σαγιάννης Μιχαήλ |  |
| 11 |  | Πούλου Γιώτα |  |
| 12 |  | Τόλιας Δημήτριος |  |
| 13 |  | Πούλος Ευάγγελος |  |
| 14 |  | Γαλανός Κων/νος |  |
| 15 |  | Καπλάνης Κων/νος |  |
| 16 |  | Παπαϊωάννου Λουκάς |  |
| 17 |  | Φορτώσης  Αθανάσιος |  |
| 18 |  | Καράλης Χρήστος |  |
| 19 |  | Τζουβάρας Νικόλαος |  |
| 20 |  | Κοτσικώνας Επαμεινώνδας |  |
| 21 |  | Αρκουμάνης Πέτρος |  |
| 22 |  | Μπράλιος Νικόλαος |  |
| 23 |  | Γερονικολού Λαμπρινή |  |
| 24 |  | Τσιφής Δημήτριος |  |
| 25 |  | Αλεξίου Λουκάς |  |
| 26 |  | Καλέα Ανδρομάχη |  |
| 27 |  | Καραμάνης Δημήτριος |  |
| 28 |  | Τουμαράς Βασίλειος |  |
| 29 |  | Πλιακοστάμος Κων/νος |  |
| 30 |  | Χέβα Αθανασία (Νάνσυ) |  |
| 31 |  | Σπυρόπουλος Δημοσθένης |  |
| 32 |  | Κατής Χαράλαμπος |  |